ОБЕКТ: СМР-текущ ремонт на помпена станция за минерална вода,находяща се в гр.Велинград, общ.Велинград, обл.Пазарджик, водовземно съоражение,Сондаж №7,ВКП”Кремъчна баня”
Възложител:Дирекция „Управление на собственоста”-Народно Събрание на РБ
Фаза:  ТЕХНИЧЕСКИ ПРОЕКТ
Част: ПЛАН ПО БЕЗОПАСНОСТ И ЗДРАВЕ

СЪДЪРЖАНИЕ

Раздел I  ХАРАКТЕРИСТИКА НА СТРОЕЖА
1.	Местоположение и особености на площадката
2.	Техническа характеристика

Раздел ІІ  ПЛАН ПО БЕЗОПАСНОСТ И ЗДРАВЕ
1. Организационен план
1.1. Ограничителни условия по ПБЗ
1.2. Етапи на изпълнение на СМР
1.3. Класифициране на опасностите
1.4. Инструкции за безопасна работа
1.5. Организационни указания за преодоляване на опасностите по етапи
2. Строителен ситуационен план
3. Ликвидиране на пожари и аварии
4. Места със специфични рискове и изисквания по БЗ
5. Машини и инсталации, подлежащи на контрол
6. Отговорни длъжностни лица
7. Евакуационни пътища
8. Места за съсредоточена работа
9.Схема на местата със специфични рискове
10.Места за инсталиране на повдигателни съоръжения и скелета 
11.Места за складиране на отпадъци, материали и продукти
12.Места за санитарно - битови помещения
13.Схема на проводите
14.0светление на работните места
15.Сигнализация
16.Други изисквания

 

ВЪЗПРИЕТИ СЪКРАЩЕНИЯ

ЗБУТ	здравословни и безопасни условия на труд
ПБЗ	план за безопасност и здраве
КБЗ	координатор по безопасност и здраве
БЗУТ	безопасни и здравословни условия на труд
БЗ	безопасност и здраве.
СМР	строително-монтажни работи
ПАБ	пожарна и аварийна безопасност

 ОБЕКТ: СМР-текущ ремонт на помпена станция за минерална вода,находяща се в гр.Велинград, общ.Велинград, обл.Пазарджик, водовземно съоражение,Сондаж №7,ВКП”Кремъчна баня”
Възложител:Дирекция „Управление на собственоста”-Народно Събрание на РБ
Фаза:  ТЕХНИЧЕСКИ ПРОЕКТ
Част: ПЛАН ПО БЕЗОПАСНОСТ И ЗДРАВЕ

ОБЯСНИТЕЛНАЗАПИСКА

Раздел І ХАРАКТЕРИСТИКА НА СТРОЕЖА

1.Местоположение и особености на площадката
   Помпена станция за минерална вода се намира се в гр.Велинград, Сондаж №7.  
         2. Техническа характеристика
  Цел на настоящата проектна разработка е строително-монтажни работи - текущ ремонт на помпена станция за минерална вода, които се изразяват в:
-подмяна на тръбопровод за минерална вода от водовземна шахта до помпена станция –водопровод, положен под прилежащия терен
-подмяна на тръбопровод за минерална вода в помпена станция – укрепен над пода на помещението
-подмяна на фитинги и арматури по трасето на водопровода
-подмяна на 1 бр. поплавък на захранващата резервоара тръба
-подмяна на 2 бр.отдушници, съответно на водната и сухата камери
-изграждане на нова водомерна шахта в СОЗ на сондажа.

 

Раздел ІІ ПЛАН ПО БЕЗОПАСНОСТ И ЗДРАВЕ
	/чл.10 от Наредба №2/22.03.2004г./
1. Организационен план
Този план осигурява пълна представа за необходимите мероприятия по здравословни и безопасни условия на труд /ЗБУТ/.
1.1. Ограничителни условия по ПБЗ
Настоящият ПБЗ задължително се актуализира от Координатора по безопасност и здраве за етапа на изпълнение на строежа, с оглед настъпилите изменения с напредване на строително - монтажните работи /СМР/
1.2. Етапи на изпълнение на СМР
       Първи етап: подготовка на площадката, временно строителство.
       Втори етап:     изкоп за полагане на ВиК проводи
       Трети етап: груб строеж/изкоп,кофраж, бетониране фундамент/ водомерна шахта
 Четвърти етап:  демонтаж и монтаж на ВиК проводи

    1.3. Класифициране на опасностите
Уврежданията, които биха могли да настъпят при изпълнение на СМР за обекта ще произхождат от:
а/ Затрупване от земни маси
б/ Падане от височина.
в/ Удар от падащи предмети.
г/ Неправилно стъпване и настъпване на остри предмети
д/ Поражение от електрически ток.
е/ Пресилване - всички етапи
ж/ Предизвикване на пожар.
В следващите точки са записани основните организационни и технологични мероприятия, които трябва да се предприемат от строителя и контролират от координатора по безопасност и здраве, без да се счита, че те са напълно достатъчни.
1.4. Инструкции за безопасна работа
Да се спазват изискванията на Наредба № РД 07-2 от 2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд.
    Работодателят осигурява на всеки работещ подходящо обучение и/или инструктаж по безопасност и здраве при работа в съответствие със спецификата на професията/извършваната дейност и на работното място, като отчита възможните опасности и резултатите от оценката на риска на съответното работно място.
           Работодателят писмено определя:
 1. видовете обучения и инструктажи;
 2. лицата, които ще бъдат обучавани и/или инструктирани;
 3. програма за провеждане на обучението и/или инструктажа;
 4. лицата, които ще провеждат обучението и/или инструктажа.
          Работодателят не допуска до работа работник и служител, който не притежава необходимите знания и умения и/или не е инструктиран по правилата за осигуряване на здравословни и безопасни условия на труд.
           Обучението и инструктажът по безопасност и здраве при работа се провеждат в работно време, като всички разходи са за сметка на работодателя.
        За изпълнение на всеки вид работа, свързан с опасностите, установени с оценката на риска, координаторът ще изисква от изпълнителите писмени инструкции по безспасност и здраве. Копие от всяка инструкция ще се поставя на видно място в обсега на площадката.
1.5. Организационни указания за преодоляване на опасностите по етапи.

Първи етап:
Площадката е почистена.Осигурява се ел.захранване и вода за нуждите на строителството . В случай, че водата е негодна за пиене, наложително е в близост до крайните средства за консумация /канелки, кранове/ да се поставят ясно видими табели с текст "водата е негодна за пиене".
Съблекални и почивни помещения ще се помещават във фургони с по две отделения и преддверие.
Тоалетните трябва да се изгpадят на подходящо място, удобно за свързване с канализацията, а при липса на такава възможност може да се доставят химически тоалетни.
 При наложителна употреба на взривоопасни и силно токсични вещества, техническият ръководител, съгласувано с координатора по безопасност и здраве /КБЗ/ и в съответствие с предписанията на производителя или доставчика, определя мястото и начина на съхранението им. 
                  
   Втори и трети  етап:
Земните работи включват  направа на   изкоп за    ВиК проводи и водомерна шахта, обратен насип 
Ще се работи с верижен багер и самосвал.
 Преди започване на изкопните работи се извършва:
- почистване и временно повърхностно отводняване на строителната площадка;
- монтиране на ограждащите и предпазните съоръжения;
-отстраняване на хумусния пласт;
- геодезическо трасиране на оси и контури на земните съоръжения;
- изграждане на временни пътища;
- подготовка и доставка на необходимите продукти и приспособления за извършване на земни работи (укрепителни елементи, стълби и др.).
В зоните на подземни мрежи или съоръжения земните работи се извършват с писменото съгласие на собственика или на експлоатиращия проводите и/или съоръженията.
 При невъзможност за определяне на точното местоположение на подземните мрежи и съоръжения или когато има съмнения за верността на подземния кадастър, ръчно се изкопават шурфове, перпендикулярно на трасето на подземните мрежи, за установяване на действителното местоположение и вида на подземните мрежи и съоръжения.
 Преди започване на земните работи техническият ръководител осигурява означаването върху терена или на подходящо място със знаци и/или табели на съществуващите подземни мрежи или съоръжения в план и дълбочина.
Изкопите за извършване на проучвателни работи, като шурфове, шахти, кладенци и др., се засипват след използването им.
 В зоните на подземни мрежи или съоръжения земните работи се извършват под непосредственото ръководство на техническия ръководител или бригадира, а в охранителната зона на проводници под напрежение или на действащ продуктопровод - под наблюдението и на представител на собственика им.
 Не се допуска извършване на земни работи със строителни машини на разстояние, по-малко от 0,2 m от подземни мрежи или съоръжения.
При изкопаване на траншеи и ями в населени места (улици, дворове и др.) или на места, където има движение на хора и превозни средства, строителят е длъжен да постави защитни ограждения, сигнализирани с предупредителни знаци и табели, а през нощта - със сигнално осветление.
 При изкопни работи за полагане на тръбопроводи се осигурява технологично разстояние с широчина най-малко 15,0 m от двете страни на траншеята за безопасно преминаване на строителните машини.
 В изкопите, където е възможна поява на опасни газове или пари, се извършват периодични измервания, съобразно резултатите от които техническият ръководител дава съответните разпореждания.
 За влизане и излизане от изкопа се поставят стълби с широчина най-малко 0,7 m така, че горният им край да е на височина 1,0 m над терена.
 Преди започване на работа в изкопи с дълбочина, по-голяма от 1,5 m, техническият ръководител или бригадирът проверява устойчивостта на откосите или укрепването.
Разстоянието от въртящите се части на платформата на багера до автосамосвала не трябва да е по-малко от 1,0 m.
 При извършване на изкопни работи с багер с права лопата:
- предварително се отстраняват едри камъни, буци, пънове и образувалите се козирки от горния ръб на откоса с оглед предотвратяване на падането им в забоя;
-височината на откоса се определя така, че в процеса на работа да не се образуват козирки от почва.
Не се допуска завъртане на стрелата на багера, преди да е завършено напълването на коша и отделянето му от забоя.
При прекъсване на работа кошът на багера се спуска на земята, като багерът се застопорява, а при движение по пътища стрелата се поставя по надлъжната ос на машината и кошът се спуска на разстояние 1,0 m от земята.
 При ръчни изкопи вертикалното разстояние между междинните площадки за изхвърляне на изкопаната земна маса не трябва да е по-голямо от 1,5 m, а широчината им да е не по-малка от 1,0 m. Площадките се обезопасяват откъм изкопа най-малко с бордови дъски.
 Прехвърлянето на изкопаната земна маса от площадка на площадка по височина се извършва непрекъснато, без престояване и натрупване.
 Не се допуска разполагане на работни площадки върху елементи от укрепването на откосите, стъпване и ходене по елементите, както и поставяне на продукти и съоръжения върху тях.
 При спускане или издигане на строителни елементи, продукти и др. във или от изкопа, както и при копаене с багер с грайферен кош в дълбочина на укрепен изкоп се следи за запазване на целостта и устойчивостта на укрепването.
Изкопните работи се преустановяват при:
- откриване на неизвестни подземни мрежи или съоръжения до получаване на разрешение от собственика им;
- поява на условия, различни от предвидените, до изпълнение на съответните предписания на проектанта;
- откриване на взривоопасни материали до получаване на разрешение от съответните органи.
Извършването на изкопни работи или на други видове СМР в изкопи след временното им спиране или замразяване се възобновява по нареждане на техническия ръководител след проверка за устойчивостта на откосите или укрепването им и отстраняване на констатираните неизправности и опасности.
 Разполагането на земна маса, строителни продукти, съоръжения и др., както и движението на строителни машини се допускат извън зоната на естественото срутване на откосите на изкопите на разстояние не по-малко от 1,0 m от горния им ръб. В случай на укрепени изкопи тези дейности могат да се извършват и в зоната на естественото срутване на откосите на изкопите, когато при оразмеряване на укрепването им са взети предвид съответните натоварвания.
Не се допускат:
- извършването на изкопни работи чрез подкопаване;
- преминаването и престоят на хора, както и изпълнението на други видове СМР в обсега на действие на строителна машина (багер, булдозер, скрепер, валяк и др.), изпълняваща земни работи;
- повдигането и преместването на обемисти предмети като скални късове, дървета, дънери, части от основи на стени на сгради или съоръжения, строителни елементи и др. с работните органи на земекопни строителни машини.
 При почивка или престой земекопните строителни машини се изтеглят (преместват) на разстояние, по-голямо от 2,0 m, от края на зоната на естественото срутване на откосите, като работният орган на машината се оставя опрян върху терена.
 При движение или стациониране на строителните машини близо до горния ръб на земните откоси стъпката на ходовото колело или опората трябва да са извън зоната на естественото срутване на откоса, като се спазва минимално допустимото разстояние от долния ръб на откоса до ходовите колела или опорите .
Не се допуска извършването на изкопни работи при наличие на почвени води, създаващи опасност от наводняване или срутване на откосите или укрепването, както и в преовлажнени, песъчливи, льосовидни и насипни почви без укрепване.
 При извършване на изкопни работи в земни пластове, където има опасност от бързо проникване на вода, техническият ръководител предвижда необходимите мерки (вкл. аварийни площадки) за незабавно евакуиране на работещите в случай на внезапно наводняване и осигурява непрекъснато аварийно изпомпване на водата. Аварийните помпи се съоръжават и с резервен агрегат за захранване с електрически ток. Работите се възобновяват след отводняване и допълнително укрепване на изкопите.
 Извършването на СМР в изкопи, подложени на навлажняване след изпълнението им, се допуска, след като се вземат мерки срещу обрушване на откосите (временно прекратяване на работата, намаляване на наклона на откоса и др.).
 Не се допуска отстраняване на дефекти, регулировки, смазване, слизане и качване от и на земекопно-транспортните машини по време на движение, както и използване на товарачни земекопни машини при глинести почви в дъждовно време.
 При извършване на земни работи с булдозери работният нож се спуска на терена при прекъсване на работата и се подпира върху здрави и стабилни опори при извършване на ремонтни работи под него.
 При работа с товарачни земекопни машини не се допуска:
-машините да работят в дъждовно време върху глинести почви с напречен наклон;
 - да се стои под вдигнат кош;
- да се прави завой със забит в почвата нож;
- движение по терен с напречен наклон, по-голям от 10° - при изкачване, и по-голям от 25° - при спускане.
 Изпълнение на неукрепени изкопи
  Ями и траншеи с вертикални стени без укрепване в нескални и незамръзнали почви над нивото на почвените води и отдалечени от подземни мрежи или съоръжения се изкопават на дълбочина не по-голяма от:
- в насипни, песъчливи и чакълести (едрозърнести) почви - 1,00 m;
- в глинести пясъци - 1,25 m;
- в песъчливи глини и глини - 1,50 m;
- в особено плътни нескални почви - 2,00 m.
-Строителни и монтажни работи в изкопи с вертикални стени и без укрепване се извършват, след като техническият ръководител установи изправното и безопасно състояние на стените на изкопите.
 При изпълнението на изкопните работи техническият ръководител и бригадирът са длъжни да следят за устойчивостта на откосите и при поява на пукнатини, успоредни на ръба на изкопа, на надвиснали камъни или козирки или при опасност от свличания или обрушвания да разпореждат на работещите незабавно излизане от изкопа и извеждане на строителните машини от застрашените участъци. Техническият ръководител може да разпореди намаляване на наклона на откосите в съответните участъци или укрепването им само след съгласуване с проектанта.
Изпълнение на укрепени изкопи
Изкопи с вертикални стени и с височина, по-голяма от допустимата за неукрепени изкопи, се укрепват от нивото на терена.
Укрепителните елементи не трябва да са криви, корозирали, изгнили или без необходимата якост.
Укрепването на изкопите се демонтира по нареждане и съобразно указанията на техническия ръководител отдолу нагоре, следвайки темпа на засипване на изкопа, без да се създава опасност за работещите или за съоръженията в изкопите.
В случай на свличане на земна маса или при поява на друга опасност по време на демонтажа на укрепването на изкопите работещите незабавно преустановяват работа, излизат от изкопите и уведомяват техническия ръководител, а в негово отсъствие - бригадира.
 В случай че демонтажът на укрепването на изкопите продължава да създава опасност за работещите и съоръженията и не може да се извърши безопасно, техническият ръководител може да разпореди укрепването да бъде изоставено и засипано след получаване на съгласие от възложителя.
  Извършване на насипни работи и вертикална планировка
  Широчината на насипните участъци за движение на валяци и трамбовъчни машини трябва да осигурява безопасното движение на машините на разстояние от горния ръб на откоса на насипа, предотвратяващо свличането на откоса.
  При уплътняване на земни маси в близост до съществуващи сгради и съоръжения се взема предвид въздействието на уплътняващите машини върху тях.
  Обратни насипи се изпълняват по нареждане на техническия ръководител, след като бетонът на подземните съоръжения е набрал 70 % от крайната якост, или по указание на проектанта.
  Уплътняването на обратния насип започва от участъците в близост до подземните съоръжения (фундамент, подпорна стена и др.) с постепенно отдалечаване от тях.
  При послойно уплътняване на обратни насипи демонтажът на укрепването се извършва отдолу нагоре в процеса на насипването.
  При изпълнение на обратни насипи:
 - с широчина, по-малка от 0,7 m, не се допуска механизирано трамбоване и слизане на работещи в траншеята; в тези случаи се използват други методи и средства за обратно насипване и уплътняване.
  Не се допуска:
-. оставянето на прикачни валяци по наклонени терени, без да са застопорени;
- изнасянето на работния орган на булдозери или товарачни машини навътре от ръба на откоса при напречното им движение по време на извършване на обратни насипи;
- работа с електротрамбовки при дъжд или гръмотевици;
- достъпът на лица в радиус 10,0 m при работа с булдозери.

Съществените мероприятия на гореописания етап "земни работи" по БЗУТ включват:
-Обезопасяване на всички строителни ями срещу падане на човек или животно в тях.
-Непрекъснато наблюдение на откосите от координатора по Б и З или от техническия ръководител, когато на дъното на ямата има работници.
-Наличност на два комплекта материали за укрепване на изкопи, когато това се налага.
-Слизането и излизането от ямите да става посредством стълби, по-високи с около 1м от самия изкоп.
-Наличие на помпа за изчерпване на появила се подпочвена вода.
-Задължителна употреба на предпазни каски от всички работещи.
-Употреба на гумени ботущи при наличие на подпочвени води.
-Осигуряване отвеждането на изпомпаната вода.
Решението за укрепване или откоси под наблюдение трябва да вземе проектантът, който следва да е уведомен за започване на изкопите и може да бъде повикан всеки момент.
Копае се и се вози пръст на удължен работен ден, само в светлата част на деня.  
Кофражите са от   кофражни нестандартни платна от дъски. Сигурното укрепване на кофражите е залог за успешното бетониране без геометрични деформации на отливаните елементи  
  Наложително е преди бетониране кофражът и армировката да се приемат от проектанта.
Армировките се доставят фасонирани по спецификация, съответно етикирани по позициите от армировъчния план. Изкачването на армировъчните заготовки по етажите се извършва само от арматуристите и само след производствен инструктаж.
Полагане на бетон: Бетонирането започва след като техническият ръководител е установил изправността на използваните скелета, платформи, транспортни пътеки, осветлението на работните места и на другите временни съоръжения.
Бетонната смес се изсипва в кюбела след установяването му в покой, а след приключване на бетонирането се почиства от бетонната смес. Не се допуска:
- използване на кюбели за подаване на бетонна смес, чиито капаци не се затварят плътно или нямат сигурно устройство за окачване механизирано преместване на празен кюбел с незатворен капак изпускане на бетонна смес от кюбела на височина по-голяма от 1.0м от мястото на полагането и без използване на улей или ръкав /хобот/.
- насочване и нагласяване на празен кюбел, преди той да е опрял с долната си част на терена
- почукване на кюбела за придвижване и изсипване на втвърдена бетонна смес, когато той не е положен върху терена.
- работещите да почистват самосвала в изправено състояние, стъпили върху отворения заден борд.
По време на бетонирането се следи за състоянието на кофража и при установяване на нередности процесът се спира до привеждане на носимоспособността на кофража към проектната.
Когато бетонирането се извършва с бетонпомпа: Помпата и бетоновозите се позиционират съгласувано с проектанта - конструктор и с КБЗ. Прави се схема към протокол или се вписва в заповедната книга. Инструктират се бетонджиите, машиниста, шофьорите и сигналистите. Бетонирането се наблюдава неотлъчно от КБЗ и техническия ръководител.
При полагане на бетон с бетонпомпа, преместването на стрелата от един участък на друг се извършва само при спряно действие на нагнетателната помпа.
При прекъсване на подаването на сместа за повече от 30 мин бетонопроводът се изпразва и почиства.
Монтажът, демонтажът и ремонтът нa бетонопроводите, както и отстраняването на остатъчен бетон по тях се извършват само след намаляване на налягането до атмосферното.
По време на изпитване на бетонопроводите със сгъстен въздух, работещите, незаети в тази операция, застават на разстояние не по-малко от 10,0м от тях.
При транспортиране на бетонни смеси с колички:
-допустимият наклон на пътеките на пълна количка с едно колело трябва да е до 4% при изкачване и до 12% при спускане, а за колички с две колела и в двата случая-до 30% като товарът се определя за съответния наклон при извършване оценката на риска.
-дървените пътеки трябва да са достатъчно здрави, да не се огъват и да нямат остри завои и стъпала, както и да не стъпват непосредствено върху армировката.
При транспортиране на бетонна смес по улеи могат да се използват:
-открити звена за спускане от височина до 4.0м
-затворени улеи за спускане от височина до 10.0м
-виброхоботи и приспособления за намаляване на скоростта на смecтa за спускане от височина над 10.0 метра.

 Четвърти етап етап:
демонтаж и  монтаж на ВиК проводи
Извършват се предимно монтажни работи.Монтират се  съораженията от технологичното оборудване. Всички монтажници са снабдени с подходящо работно облекло, кожени ръкавиuи,шлемове и предпазни колани за работа на височина. 
          При рязане на елементи за   технологично оборудване или тръбопроводи се осигуряват мерки срещу случайно падане на отрязаната част, което би довело риск за работещите или за оборудването.
  Демонтирани елементи или оборудване се складират в устойчиво положение.
  Не се допуска едновременно демонтиране на елементи на две или повече съседни нива.
Монтажът на детайли и възли от технологично оборудване и тръбопроводи към действащи такива, както и присъединяването им към временни инсталации, тръбопроводи или други действащи системи, започва след писмено разрешение на собственика им или на експлоатиращото ги дружество.
  При монтаж на технологично оборудване и тръбопроводи в близост до кабели, проводници или шини техническият ръководител е длъжен да вземе необходимите мерки за защита на работещите от попадане под напрежение, както и за предпазване на инсталациите от повреждане.
  Технологичното оборудване и тръбопроводите във взривоопасни условия се монтират с инструменти, приспособления и монтажни средства, изработени от цветни метали или с медно покритие и осигуряващи работа без искрообразуване.
   Технологичното оборудване и тръбопроводите се демонтират след изпразване и изключване (спиране, изолиране) на захранващите ги агрегати и тръбопроводи, след почистването им от опасни и взривоопасни вещества, както и след като са освободени от свързаните с тях фундаменти, комуникации и връзки. Разединените възли, комуникации, детайли и др. се закрепват сигурно. Демонтираните части или детайли се поставят в устойчиво положение.
  Не се допуска оставяне на инструменти, продукти, облекло и други предмети в технологично оборудване и тръбопроводи след завършване на работната смяна.
  Не се допуска монтаж върху временни крепежни средства, както и снемане на отделни елементи от постоянните крепежни средства или на самите крепежни средства при полагането или колектори се отварят два съседни тока, така че работещите да се намират между тях.
  Водопроводните инсталации след окончателния монтаж на тръбопроводите.
 При работа в се монтират върху здрави носещи конструкции посредством закрепващи елементи с достатъчна носимоспособност.
 
          2. Строителен ситуационен план
Строителният ситуационен план като част от ПБЗ е извадка от общия ситуационен план на обекта  

3. Ликвидиране на пожари и аварии
Не се предвижда доставка на леснозапалителни и взривоопасни материали по време на строителството. Ако се наложи и предпише със заповед влагането на такива материали, ще трябва да се съблюдават стриктно указанията на производителя /доставчика/ като се предпишат съответните мероприятия, съобразно чл.11 т.З от Наредба №2.
Противопожарните мероприятия по площадката са нанесени на схема N3. Координаторът по БЗ /техническият ръководител ще следи ежедневно за изправността на табелите по чл.65/2/ от Наредба №2.
Специализираните групи на подизпълнителите, които ще работят с кислород, пропан и подобни материали ще бъдат писмено предупредени след приключване на работното време да не оставят на строежа взривоопасни материали.
Специализираните групи, които ще работят с леснозапалими и взривоопасни материали ше бъдат писмено предупредени да носят заедно с материалите /бутилките/ предупредителни табели и да ги поставят на нужните места.
Координаторът по БЗ ще бъде отговорен да изиска и постоянно ще наблюдава и проверява за:
-Състоянието и местоположението на табелите по чл.65 /2/ от Наредба №2.
-Наличието и обявяването на инструкции по чл.66 /2/ т.1.
-Наличието и обявяването на пожаротехническа комисия.
-Местата за тютюнопушене. Не се разрешава пушене по време на изпълнение на работни операции.
-Наличието на заповед по чл.67 /3/ от Наредбa №2
-Състоянието и съоръжеността на противопожарнато табло.
При пожар или авария се действа по правилата на чл. 74 от Наредба №2 като за целта на необходимите места се поставят указателни знаци    и сигналите /схема №3/съгласно  Наредба РД07/8-20.12.2008г

4.Места със специфични рискове и изисквания по БЗ
Местата със специфични за този строеж рискове са :
-Придвижване край отвори
-Работа в основите и около откосите на изкопите
Мерките и изискванията за БЗ са описани в т.1 от съдържанието на този план.  

5.Машини и инсталации, подлежащи на контрол
 Бетоновоз /епизодично/
Временни електропроводи по площадката
Уплътняваща механизация /почви и бетони/
Товарачни машини
Багери /земекопни машини/
Настолен циркуляр
Електропробивни машини и механизми 

6.Отговорни длъжностни лица
Координатор по безопасност и здраве. ..................................................

Технически ръководител	:	
/на главния изпълнител/
Ръководител на противопожарната комисия	:....
/от състава на строителите/	

7.Евакуационни пътища
Виж схемата към т.4 - ликвидиране на пожари и аварии

8.Места за съсредоточена работа
По време на изпълнението на всеки вид работа се изисква участието на повече от един работник. Струпването на повече хора на един участък зависи от обективни и случайни фактори /съвпадение на участие на работници на главния изпълнител и на подизпълнителите/ и не може да се означи в схеми.

9.Схема на местата със специфични рискове 
Изброени са в т.5  

  10.Места за складиране на отпадъци,материали и продукти 
 Продуктите се складират на устойчиви фигури във вертикално и хоризонтално положение върху здрава основа, в зависимост от размерите им и от начинa на транспортиране и монтиране.
Преди започване на работа, продуктите се складират върху платформи на предвидените за това места, които се обозначават с табели за допустимите количества или маса.
Изкачването или слизането на хора по складираните фигури с височина над 1.5м се извършва по обезопасени стълби или по друг безопасен начин.
Разстоянието от подредените на фигури материали или оборудване до ръба на изкоп или траншея се определя чрез изчисляване на устойчивостта на почвата, но не по-малко от 1.0м до ръба на естествения откос или укрепване на изкопа.
Не се допуска:
-устройване на обектни складове за строителни продукти и на производствените бази, както и извършване на СМР в охранителната зона на електропроводи, газопроводи и други продуктопроводи
-поставяне и складиране на кофражни платна и елементи, на армировка и др. на стълбищни площадки, стълбища, балкони, наклонени плоскости, на места за преминаване и на проходи, както и в непосредствена близост до непокрити отвори и до външните контури на сгради и съоръжения 
-вертикално и хоризонтално транспортиране и монтиране на сглобяеми елементи при неблагоприятни климатични условия и cкopocт на вятъра по - голяма от 10 м/ сек
При подреждането на продуктите във фигури, подложките за подпирането им трябва:
-да са с достатъчна якост на смачкване и да не са заснежени или заскрежени
-да се разполагат в една вертикална равнина като при подреждане на панели, блокове и др. дебелината им да е с 20мм по-голяма от височината на монтажните скоби
При складиране сглобяемите елементи не трябва да се допират до терена, а подложките им да не се поставят върху замръзнала или нездрава почва.
Строителните и битови отпадъци ще се събират в контейнери и ще се извозват на определените за това места.

11.Места за санитарно - битовите помещения
  Да се осигури аптечка за лекарска помощ.

 12.Осветление на работните места
Не се предвижда работа в тъмната част на денонощието. Ако се наложи бетониране в извънредно време, ще се направи актуализация по чл.11 т.З от Наредба №2
При работа в затворени помещения без пряка естествена светлина, осветяването се осъществява с помощта на подвижни влаго и ударообезопасени осветителни тела с напрежение З6V.
        13.Сигнализация
Сигнал "ТРЕВОГА" се подава с автономно средство /независещо от eл. захранването/. Това може да бъде обикновена камбана или парче метал, ЗВУКЪТ от биенето, на което да се чува навсякъде по площадката и извън нея. При техническия ръководител трябва да има по две червени, зелени и жълти флагчета за подаване на видими сигнали, спиране на движение и др.
       14.Други изисквания
Координаторът по безопасност и здраве и техническият ръководител трябва да имат по всяко време при себе си най-необходимите за изпълнение на работата им нормативни актове, телефоните на служба ПАБ, МВР, Общинска служба за борба с бедствия и аварии, спешна медицинска помощ. Строителят се задължава стриктно да спазва чл.15,16 и 17 от Наредба №2/2004 за минималните изисквания за ЗБУТ при извършване на СМР.

                                                                           Проектант:.......................
/инж. Диана Антонова/